	REPUBLIKA HRVATSKA
	

	BRODSKO – POSAVSKA ŽUPANIJA
	

	OSNOVNA ŠKOLA ANTUN MIHANOVIĆ

	NOVA KAPELA - BATRINA

	RKP:9304
OIB: 31694869861

	KLASA: 400-03/26-01/4
URBROJ: 2178-20-1-26-3
	










 IZVJEŠTAJ O IZVRŠENJU FINANCIJSKOG PLANA
OSNOVNE ŠKOLE ANTUN MIHANOVIĆ NOVA KAPELA - BATRINA 
ZA RAZDOBLJE OD 01.01.2026. DO 30.06.2026. GODINE













Batrina, 13.07.2026.

OBRAZLOŽENJE GODIŠNJEG IZVJEŠTAJA O IZVRŠENJU
FINANCIJSKOG PLANA ZA RAZDOBLJE OD 01.01.2026. DO 30.06.2026.

1. Uvod
Izvještaj o izvršenju financijskog plana za razdoblje od 01.01.2026. do 30.06.2026. godine prati ostvarenje planiranih pozicija prihoda, primitaka, rashoda, izdataka, viškova i manjkova unutar 2026. godine. 
Prema čl. 81. st. 1. Zakona o proračunu, polugodišnji izvještaj o izvršenju financijskog plana proračunskog korisnika sadrži:
1. Opći dio
2. Posebni dio
3. Obrazloženje 
4. Posebne izvještaje

2. Obrazloženje općeg  30.06.2026. godine

[bookmark: _GoBack]Opći dio izvještaja o izvršenju financijskog plana za razdoblje od 01.01.2026. do 30.06.2026. godine sastoji se od: 
A. Sažetka računa prihoda i rashoda i računa financiranja
B. Računa prihoda i rashoda prema ekonomskoj klasifikaciji
C. Računa prihoda i rashoda prema izvorima financiranja
D. Računa rashoda prema funkcijskoj klasifikaciji

A. Sažetak računa prihoda i rashoda i računa financiranja
Promatrajući prihode ostvareno 127,28% planiranih prihoda prema financijskom planu za 2026. godinu. U prihode ulaze prihodi za plaće zaposlenika, materijalne troškove, troškove prehrane učenika, plaće pomoćnika u nastavi i E-tehničara, školske sheme…
Uvidom u sažetak Računa financiranja vidljivo je da Škola nema niti planiranih niti izvršenih primitaka i izdataka na godišnjoj razini te se stoga Račun financiranja neće sastavljati prema ekonomskoj i funkcijskoj klasifikaciji te izvorima financiranja u nastavku općeg dijela Polugodišnjeg izvještaja o izvršenju Financijskog plana za razdoblje od 01.01.2026. do 30.06.2026. godine.
· Podskupina 652 Prihodi po posebnim propisima odnose se na uplatu za prodani stari papir i uplatu sportskog saveza.
· Podskupina 661 Prihodi od prodaje proizvoda i roba odnose na vlastite prihode škole od najma dvorane i najma zemljišta. 
· Podskupina 671 Prihodi iz proračuna odnose se na financiranje redovite djelatnosti škole, odnosno to su sredstva koja financira osnivač škole Brodsko posavska županija i vidimo da je ostvareno 91% u usporedbi na prethodno razdoblje, a izvršeno je 65% financijskog plana. 
Skupina 92 odnosno planirani viškovi, odnose se na preneseni višak prihoda poslovanja iz prethodnih godina, koji između ostalih, uključuju i viškove u okviru vlastitih prihoda koji su nedostatni za nabavu bilo kakve veće opreme za školu pa se prenošenjem tih viškova nakon godinu ili dvije, stvara prostor za nabavu uređaja ili opreme za školu. 
Prema ekonomskoj klasifikaciji strukturu ukupnih rashoda Škole čine rashodi poslovanja (razred 3)  i rashodi za nabavu nefinancijske imovine (razred 4). . 

B. Račun prihoda i rashoda prema izvorima financiranja
Račun prihoda i rashoda prema izvorima financiranja analizira izvršenje prihoda i rashoda prema izvorima financiranja u odnosu na godišnji financijski plan. 
Uvidom u indeks izvršenja nema značajnih odstupanja. Opći prihodi i primici, izvor 5.0.111 (5.2.) iz kojega se financiraju materijalni troškovi škole izvršeni su u 102% u odnosu na prethodno razdoblje, a u odnosu na financijski plan izvršeno je 61%.
Izvor pomoći za plaće veći je zbog povećanja plaća zaposlenika, a izvršeno je 56,47% financijskog plana.
Izvor 1.1. za plaće pomoćnika u nastavi bilježi značajnije odstupanje jer je većina plaći za pomoćnike isplaćivana sa izvora 5.0.2 Pomoći-BPŽ.

C. Račun rashoda prema funkcijskoj klasifikacija
Škola ima dvije funkcije: glavnu i dopunsku. Glavna je 0912 – Osnovno obrazovanje te sadrži podatak o ukupnim rashodima poslovanja razreda 3 i rashoda za nabavu nefinancijske imovine razreda 4 umanjene za dopunsku funkciju 096 – Dodatne usluge u obrazovanju koja obuhvaća rashode poslovanja razreda 3 za financiranje prehrane učenika. 


3. Račun financiranja
U Računu financiranja nisu planirani niti izvršeni primici od financijske imovine i zaduživanja te izdaci za financijsku imovinu i za otplatu kredita i zajmova pa stoga Račun financiranja prema proračunskim klasifikacijama nije sastavljan.


4. Obrazloženje posebnog dijela Polugodišnjeg izvještaja o izvršenju financijskog plana za razdoblje od 01.01.2026.-30.6.2026.
Škola ima program: 6000 Odgoj i obrazovanje koji je dio glavnog program A05 Obrazovanje, šport i kultura. 
Prema navedenom Pravilniku, program se sastoji od jedne ili više aktivnosti i/ili projekata. Unutar programa 6000 Odgoj i obrazovanje Škola ima sljedeće aktivnosti i projekte:
· Aktivnost A600002 Osnovno školstvo
· Aktivnost A600006 Financiranje iznad minimalnog standarda-osnovno školstvo
· Aktivnost A600014 Projekt „Školska shema“
· Aktivnost A600027 Projekt „Medni dan“
· Aktivnost A600031 Prehrana za učenike osnovnih škola
· Aktivnost A600038 Projekt „S osmjehom u školu 7“
· Kapitalni projekt  K600003 Ulaganja u osnovne škole

1. Aktivnost A600002 Osnovno školstvo
Za ovu su aktivnost godišnje planirana sredstva u iznosu od 61.716,10 EUR i to iz nadležnog proračuna Brodsko – posavske županije. Financiranje navedene aktivnosti, odnosno redovite djelatnosti škole, je planirano iz jednog izvora – opći prihodi i primici (izvor 5.0.111 Decentralizirana sredstva). 
Kroz aktivnost Osnovno školstvo ostvareni su sljedeći ciljevi:
· Stručno usavršavanje nastavnika i stručnih suradnika čime se podiže nastavni standard na višu razinu
· Kvalitetna organizacija odgojno – obrazovnog procesa kroz osiguravanje materijala i uvjeta  neophodnih za rad i poslovanje škole


2. Aktivnost A00006 Financiranje iznad minimalnog standarda – osnovno školstvo
Ciljevi aktivnosti Financiranje iznad minimalnog standarda su višestruki obzirom da navedena aktivnost sadrži niz podaktivnosti kojima se ostvaruje vizija i misija škole. 
Kroz ovu aktivnost ostvaruju se ciljevi obavljanja gospodarske djelatnosti (najma prostora).

3. Aktivnost A600018 S osmjehom u školu 7
Škola ima zaposlenike koji rade s učenicima s teškoćama. Rashodi se u okviru te aktivnosti odnose na plaću djelatnika  te naknade (naknada za prijevoz, regres). Ta aktivnost je započela u rujnu 2025. godine,  te traje još uvijek. 


4. Aktivnost A600031 Prehrana za učenike osnovnih škola
Ova aktivnost se odnosi na osiguravanje besplatne prehrane za sve učenike škole. Rashodi vezani za ovu aktivnost odnose se na rashode za nabavu namirnica za pripremu toplih obroka i pekarskih proizvoda. 
Učenici u matičnoj školi imaju tople obroke, dok učenici u područnim školama dobivaju pekarske proizvode zbog nemogućnosti drugačije organizacije prehrane učenika u područnim školama. 

5. Aktivnost A600014 Projekt „Školska shema“
Škola sudjeluje u ovom projektu koji se tiče dodjele besplatnih obroka voća i mlijeka s ciljem povećanja unosa svježeg voća u svakodnevnoj prehrani učenika te podizanja svijesti o važnosti zdrave prehrane.

6. Aktivnost A600027 Projekt „Medni dan“
Škola je dio ovog projekta koji za svrhu ima podizanje svijesti djece od najranije dobi o potrebi konzumacije lokalnih poljoprivrednih proizvoda  te značaju pčelarstva u cjelokupnoj poljoprivrednoj proizvodnji. 


             							______________________



